recursal/SuperWikiNEXT-32B huggingface dataset:
| Medaliai |
| --- |
|
| Vyrų buriavimas |
| **Atstovaujant: Jungtinės Karalystės vėliava Jungtinė Karalystė**  |
| Olimpinės žaidynės |
| **Auksas** | 2016 Rio | Finn |
| **Auksas** | 2020 Tokijas | Finn |
| Pasaulio čempionatas |
| **Auksas** | 2011 Pertas | Finn |
| **Auksas** | 2014 Santanderis | Finn |
| **Auksas** | 2015 Takapuna | Finn |
| **Auksas** | 2016 Geata | Finn |
| **Bronza** | 2010 San Fransiskas | Finn |

**Giles Scott** (g. 1987 m. birželio 23 d. Hantingdone) – Jungtinės Karalystės buriuotojas sportinėmis sunkiasvorėmis jachtomis, olimpinis čempionas.

Biografija
----------

2002 m. pasaulio jaunučių Laser Radial čempionato bronzos medalininkas. 2005 m. pasaulio jaunučių Laser čempionato nugalėtojas.

2011 m. pasaulio Finn klasės čempionate pirmą kartą tapo pasaulio čempionu. Tais pačiais metais sportininkas tapo Europos čempionu. Nors Scott iškovojo kelialapį į olimpines žaidynes, bet į nacionalinę rinktinę nebuvo pakviestas. Pagal taisykles olimpiadoje šalį kiekvienoje buriavimo klasėje galėjo atstovauti tik po vieną sportininką, o Jungtinės Karalystės olimpinis komitetas kelialapį atidavė daugkartiniui olimpiniui čempionui Ben Ainslie.

Nuo 2014 m. iki 2016 m. sportininkas trys kartus tapo pasaulio čempionu.

Savo debiutinėse 2016 m. vasaros olimpinėse žaidynėse Scott startavo sunkiasvorių burvalčių Finn klasėje. Sportininkas laimėjo trys plaukimus iš dešimties, o finaliniame etape finišą kirto antras. Susumavus visus baudos taškus Scott pirmą kartą tapo olimpiniu čempionu.

2019 m. britas trečią kartą tapo Europos Finn čempionu.

2020 m. vasaros olimpinėse žaidynėse Scott grįžo ginti olimpinio čempiono titulo Finn klasėje. Jungtinės Karalystės atstovas laimėjo šešis iš dešimties plaukimų, o finaliniame etape finišą kirto trečias. Susumavus visus baudos taškus britas antrą kartą tapo olimpiniu čempionu. Sportininkas taip pat tapo paskutiniu olimpiniu čempionu Finn klasėje nes ši klasė pašalinta iš olimpinių žaidynių nuo 2024 m. olimpiados.

Šaltiniai
---------

1. ↑  „Olympedia Profile". olympedia.org. Nuoroda tikrinta 2021 m. rugpjūčio 26 d.


|  |  |  |  |
| --- | --- | --- | --- |
| 

| Ž • A • RBuriavimo olimpiniai čempionai vyrų sunkaus svorio Finn klasės jachtų varžybose |
| --- |
|  |
| 

* 1952:  Paul Elvstrøm (DEN)
* 1956:  Paul Elvstrøm (DEN)
* 1960:  Paul Elvstrøm (DEN)
* 1964:  Wilhelm Kuhweide (EUA)
* 1968:  Valentin Mankin (URS)
* 1972:  Serge Maury (FRA)
* 1976:  Jochen Schümann (GDR)
* 1980:  Esko Rechardt (FIN)
* 1984:  Russell Coutts (NZL)
* 1988:  José Doreste (ESP)
* 1992:  José van der Ploeg (ESP)
* 1996:  Mateusz Kusznierewicz (POL)
* 2000:  Iain Percy (GBR)
* 2004:  Ben Ainslie (GBR)
* 2008:  Ben Ainslie (GBR)
* 2012:  Ben Ainslie (GBR)
* 2016:  Giles Scott (GBR)
* 2020:  Giles Scott (GBR)
 |

 |
**Lietuvos elektros energetikos asociacija** (LEEA) – Lietuvos asociacija, savarankiška, šakinė, nepriklausoma, tam tarpe nuo valstybės ir valdžios struktūrų, pelno nesiekianti ir Vyriausybės nefinansuojama organizacija, vienijanti šalies elektros ir šilumos energijos gamybos, perdavimo, paskirstymo, tiekimo įmones, energetikos statybines organizacijas ir kitas asocijuotas energetikos struktūras. Būstinė Vilniuje, Žvejų g. 14.

Istorija
--------

Įkurta 1998 m. birželio 5 d. kaip savanoriška elektros ir šilumos energijos gamybos, perdavimo, paskirstymo, tiekimo įmonių ir energetikos statybos organizacijų bei kitų asocijuotų energetikos struktūrų, atskirų subjektų, veikiančių energijos gamybos, tiekimo bei energetikos projektavimo sferoje, interesus atstovaujanti ir ginanti organizacija. 2003 m. įstojo į Europos elektros pramonės sąjungą EURELECTRIC. Lietuvos elektros energetikos asociacija yra viena iš 2001 m. liepos 5 d įkurto Pasaulio energetikos tarybos Lietuvos komiteto, kuris atstovauja Lietuvą Pasaulio energetikos taryboje, steigėjų. 2007 m. turėjo 43 narius.

Asociacijos nariai
------------------

1. UAB „Agrokonsultos grupė"
2. UAB „Alpiq Energija Lietuva"
3. ALSTOM grid SAS filialas Lietuvoje
4. UAB „ALSTOM Power"
5. UAB „Anykščių energetinė statyba"
6. UAB „ArmetLina"
7. UAB „Axis Power"
8. UAB „Elektra"
9. UAB „Elektrifikacijos darbai"
10. UAB „Elektrifikacijos paslaugos"
11. UAB „Elektromontuotojas"
12. UAB „Elektros tinklas"
13. UAB „Elga"
14. UAB „Elinsta"
15. UAB „Elmaga"
16. UAB „Elmonta"
17. UAB „Elmosta"
18. UAB „Elmova"
19. AB „Empower"
20. UAB „Energetikos objektų statyba"
21. UAB „Energetikos tinklų institutas"
22. UAB „Fisanta"
23. UAB „Gerhard Petri Vilnius"
24. UAB „Indastrus"
25. AB „Kauno energija"
26. Kauno technikos kolegija
27. Kauno technologijos universitetas
28. UAB Kauno termofikacijos elektrinė
29. AB „Klaipėdos energetika"
30. UAB G. Kleiza ir Ko
31. Lietuvos energetikos institutas
32. Lietuvos vėjo elektrinių asociacija
33. UAB „Liumenas"
34. UAB „Neiluva"
35. UAB „Projektų partneriai"
36. VšĮ Respublikinis energetikų mokymo centras
37. UAB „SigmaTelas"
38. Vilniaus technologijų ir verslo profesinio mokymo centras
39. AB „Virgula"
40. UAB „Vytrita"
41. A. Žilinskio ir ko UAB

Veikla
------

Lietuvos elektros energetikos asociacija dalyvauja rengiant elektros sektoriaus plėtros ir valdymo įstatymus ir poįstatyminius aktus, nagrinėja savo narių veiklos problemas, rengia ir įgyvendina sektoriaus tikslines programas, bendradarbiauja su tarptautinėmis organizacijomis ir užsienio partneriais, rengia parodas, seminarus, konferencijas. Nuo 2005 m. labiausiai pasižymėjusiems energetikams įteikiamas Asociacijos Lietuvos energetikų garbės ženklas.

Prezidentai
-----------

* Rimvydas Rukšėnas – 1998-2007 m.
* Gintaras Adžgauskas - 2007-2008 m.
* Vladas Paškevičius – nuo 2008 m. rugsėjo 11 d

Šaltiniai
---------

1. ↑  Lietuvos elektros energetikos asociacija
2. ↑  *Lietuvos elektros energetikos asociacija*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 217 psl.
|  |
| --- |
| Paradise Oskar |
|  |
| Biografija |
| Pilnas vardas | Axel Ehnström |
| Dar žinoma | Paradise Oskar |
| Gimė | 1990 m. spalio 23 d. (32 metai), Kirkonumis, Suomijos vėliava Suomija |
| Žanrai | pop, soul |
| Instrumentai | gitara |
| Aktyvumo metai | 2011–dabar |
| Svetainė | paradiseoskarmusic.com |

**Akselis Enstriomas** (suom. *Axel Ehnström*; g. 1990 m. spalio 23 d. Suomijoje), geriau žinomas savo sceniniu vardu **Paradise Oskar** – suomių-švedų dainininkas ir dainų autorius. Jis atstovavo Suomijai 2011 m. „Eurovizijos" dainų konkurse Diuseldorfe su daina „Da Da Dam".

2011 m. Eurovizijos dainų konkursas
-----------------------------------

Oskar dalyvavo Suomijos nacionalinėje atrankoje *Euroviisut 2011* su daina „Da Da Dam". Daina pasakoja apie berniuką, kuris nusprendžia priešintis – bandyti išgelbėti planetą, bet jis yra visuotinai ignoruojamas visuomenės, tačiau ir toliau atkakliai siekia tikslo. Dainos žodžius ir muziką sukūrė pats dainininkas.

Jis laimėjo Marcel Bezençon spaudos apdovanojimą.

Diskografija
------------

### Albumai

* 2011 – *Sunday Songs*

### Singlai

* 2011 – *Da Da Dam''*
* 2011 – *Sunday Everyday*

Nuorodos
--------

* Oficiali svetainė Archyvuota kopija 2011-05-16 iš Wayback Machine projekto.

| Apdovanojimai ir pasiekimai |
| --- |
| Prieš tai:**Kuunkuiskaajat  *„Työlki ellää"*** |  **Suomijos atstovas Eurovizijoje**2011 | Po to:**Pernilla Karlsson  *„När jag blundar"*** |
**Lietuvos didžiųjų kunigaikščių metraštis** (*ЛЂтопись великых князей литовских*) – XIV a. pab. – XV a. pirmosios pusės istoriografinis kūrinys, kuriame aprašyta Lietuvos kunigaikščių Kęstučio ir Jogailos 1381–1382 m. kova dėl didžiojo kunigaikščio sosto ir Vytauto valdymas iki 1396 m. Tai seniausias Lietuvos metraštis.

Lietuvos didžiųjų kunigaikščių metraštis parašytas Lietuvos Didžiosios kunigaikštystės kanceliarine slavų – rusėnų kalba. Žinomas iš Lietuvos metraščių „Trumpojo sąvado", į jį įtrauktas apie 1446 m. Perredaguotas ir papildytas įeina į „Lietuvos ir Žemaičių didžiosios kunigaikštystės kroniką" ir Bychovco kroniką (abi XVI a.). Kai kuriuose rusų metraščių rinkiniuose išliko perdirbtų metraščio nuorašų, pavadintų „Lietuvių giminės pradžia", arba „Lietuvos didžiųjų kunigaikščių kilmė".

Turinys
-------

Pradžia – Lietuvos kunigaikščių Jogailos ir Vytauto kilmė (lot. *Origo regis Jagyelo et Witholdi ducum Lithuaniae*) – prasideda Gedimino sūnų vardijimu. Vienas pirmųjų ir svarbiausių metraščio šaltinių buvo Vytauto skundas prieš Lietuvos didįjį kunigaikštį Jogailą ir kunigaikštį Skirgailą, parašytas 1390 m. Vytautui būnant Prūsijoje pas kryžiuočius. Manoma, kad metraštis yra sujungtas iš 2 ar daugiau dalių, kurias įvairūs autoriai parašę tarp 1382 ir 1392 m. Vilniuje ir apie 1429–1430 m. – Smolenske.

Kai kurių tyrinėtojų nuomone, Lietuvos didžiųjų kunigaikščių metraštis – vientisas kūrinys, kurį apie 1429–1430 m. parašęs Smolensko stačiatikių vyskupo Gerasimo raštininkas Timofejus. Metraščio tikslas – padėti Lietuvos didžiajam kunigaikščiui Vytautui tapti Lietuvos karaliumi. Prie metraščio buvęs pridėtas ir „Pasakojimas apie Podolę", sukurtas apie 1431–1435 m.

Literatūra
----------

* ПОЛНОЕ СОБРАНІЕ РУССКИХЪ ЛЂТОПИСЕЙ. Изданное по Высочайшему повелЂнію Императорскою Археографическою Коммиссіею. С.-ПЕТЕРБУРГЪ. 1908, Москва: Наука, 1980.
* Mečislovas Jučas. Lietuvos metraščiai ir kronikos, Aidai, 2002 m. ISBN 9955-445-40-8

Šaltiniai
---------

1. ↑  Rimantas Jasas. *Lietuvos didžiųjų kunigaikščių metraštis*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 213 psl.
| Onisონი |
| --- |
|              |
| *Onio sinagoga* |
|  |
| 

OnisOnis

42°34′45″ š. pl. 43°26′0″ r. ilg.﻿ / ﻿42.57917°š. pl. 43.43333°r. ilg.﻿ / 42.57917; 43.43333﻿ (Onis)Koordinatės: 42°34′45″ š. pl. 43°26′0″ r. ilg.﻿ / ﻿42.57917°š. pl. 43.43333°r. ilg.﻿ / 42.57917; 43.43333﻿ (Onis) |
|  |
| Laiko juosta: (UTC+4) |
|  |
| **Valstybė** | Gruzijos vėliava Gruzija |
| **Regionas** | Rača-Lečchumis ir Kvemo Svanetija |
|  |
| **Gyventojų** (2014 m.) | 2 656  |
| **Altitudė** | 830 m |
|  |
|  **Vikiteka** | Onis |

**Onis** (gruz. ონი) – miestas Račos-Lečchumio ir Kvemo Svanetijos regione, šiaurės Gruzijoje, istoriniame Račos regione. Onio rajono administracinis centras. Įsikūręs tarpeklyje, 830 m virš jūros lygio, kairiajame Rionio upės krante. Nutolęs 210 km į šiaurės vakarus nuo Tbilisio. 2656 gyventojų (2014 m. duomenys).

Istorija
--------

Vietovėje žmonių gyvenama nuo bronzos amžiaus. Randama kolchidės kultūros radinių, ypač monetų datuojamų VI–III a. pr. m. e. Rašytiniuose šaltiniuose pirmą kartą paminėtas XV a. Viduramžiais buvo svarbus prekybos centras, per kurį ėjo keli prekybiniai keliai.

Miestų partnerystė
------------------

* Izraelis Beer Ševa, Izraelis
* Lietuva Kazlų Rūda, Lietuva
* Jungtinės Amerikos Valstijos Fičbergas, Masačusetsas, JAV

Šaltiniai
---------

1. Cites & towns of Georgia
2. ↑  Cites & towns of Georgia
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Sinkretizmas. Krikščioniški ir majų tikėjimo simboliai Gvatemalos kapinėse
Sinkretizmas. Pagoniškos stilizacijos lietuviški kryžiai
Sinkretizmas. Įvairių tikėjimų šventieji Kao Dai šventykloje
**Sinkretizmas** (sen. gr. συγκρητισμός „sujungimas") – skirtingų religijų elementų (teologijos, mitologijos, simbolikos) susiliejimas, sujungimas. Iš esmės, praktiškai visos religijos yra sinkretinės, nes lokaliai arba globaliai įtraukia tam tikrus kitų tikėjimų elementus.

Religinis sinkretizmas gali pasireikšti įvairiais būdais, formomis. Vienas dažniausių sinkretizmo variantų yra vadinamoji liaudies religija. Ji susidaro spontaniškai iš vyraujančio oficialaus tikėjimo (pvz. krikščionybės, islamo) ir išlikusių vietinių tikėjimų elementų. Dažnai pirmiausia perimami naujo tikėjimo simboliai, šventieji vardai, tačiau jie taikomi paviršutiniškai, o pasaulėžiūra išlieka sena. Pavyzdžiui, katalikų šventiesiems suteikiamos savybės, kurias turėjo pagoniškos religijos dievai, nauji religiniai simboliai stilizuojami buvusios religijos elementais, buvusios religijos papročiai pritaikomi naujoms šventėms. Toks sinkretizmas buvo būdingas ankstyvųjų viduramžių Europai, Lietuvai XV-XVIII a. dabar dažnai sutinkamas Meksikoje, Gvatemaloje, Japonijoje ir kt.

Dažnai religinis sinkretizmas būna planingas kitų religijų elementų įtraukimas į naują tikėjimą. Pavyzdžiui, bahajų tikėjimas apima islamo, zoroastrizmo, krikščionybės ir kt. tikėjimų elementus, pripažįsta įvairių religijų pranašus. Visų religijų elementų apjungimu remiasi ir teosofija, universalusis sufizmas, Naujojo Amžiaus tikėjimai. Įvairiose pasaulio vietose susikūrę negausūs sinkretiniai judėjimai, apimantys tose vietose būdingas religijas (Krislamas – Nigerijoje, Kao Dai – Vietname, Indėnų bažnyčia – JAV, ir kt.).

Asmeninis religinis sinkretizmas būna, kai asmuo sąmoningai dalyvauja skirtingų religijų apeigose, pats jungia skirtingų religijų tradicijas. Pavyzdžiui, Kinijoje daug gyventojų jungia konfucianizmo, budizmo, daosizmo elementus, protestantiškuose kraštuose dažnai vaikščiojama į skirtingų denominacijų krikščioniškas bažnyčias.

Sinkretizmas nepainiotinas su religiniu pliuralizmu, kuris pripažįsta visas religijas kaip teisingas, bet nebūtinai jas jungia. Sinkretizmo priešingybė yra ortodoksija – griežtas religinės tradicijos laikymasis.
**Sinologija** – tarpdisciplininė mokslo šaka, tyrinėjanti Kiniją (visų pirma – kultūrinę Kiniją) bei sinosferą. Priklauso orientalistikos mokslų krypčiai. Sinologijos mokslo sferai priklauso Kinijos kultūros ir istorijos, kinų kalbos tyrimai, iš Kinijos kilusių religijų (konfucianizmas, daoizmas, kinų liaudies religija) nagrinėjimas, kinų filosofijos supratimas. Taip pat nagrinėjami ir šiuolaikinės Kinijos kultūriniai, politiniai, ekonominiai pokyčiai.

Vakaruose pirmosios žinios apie Kiniją daugiausia atėjo XIII–XIV a. iš keliautojų Marko Polo bei Ibn Batutos aprašymų. Daugiau informacijos apie Kiniją sužinota nuo XVI a. kuomet portugalų jėzuitai šioje šalyje ėmė steigti savo misijas (Makao). Švietimo amžiuje Vakaruose pradėta domėtis kinų filosofija, estetika, teise, etika. Tuo laikotarpiu Kinija dažnai vakaruose vaizduota kaip išminties kraštas ir priešintas neseniai iš tamsiųjų amžių išėjusiai Europai.

1732 m. misionierius Matteo Ripa Neapolyje įsteigė kinų institutą, iš kurio vėliau išsivystė Neapolio Rytų studijų universitetas. Ripa dirbo imperatoriaus Kangsi rūmuose, o grįžęs į Europą su savimi atsigabeno 4 kinus krikščionis, kurie ėmėsi mokyti kinų kalbos. 1814 m. Prancūzijos kolegijoje atidarytas Kinijos padalinys, kuriame savamokslis kinų kalbos profesorius Jean-Pierre Abel-Rémusat ėmė dėstyti sinologiją. Rusijoje sinologijos pradininku laikomas Nikita Bičiurinas, kuris dirbo misionieriumi Pekine, išmokęs kinų kalbos ėmėsi versti kinų rankraščius.

XX a. antrojoje pusėje pradėjo formuotis atskiros sinologijos šakos: daologija, budologija, senovės Kinijos tyrimų ir kt. XX a. pabaigoje–XXI a. pradžioje, padidėjus Kinijos ekonominei galiai ir politinei įtakai, sinologijos centrai įsteigti daugumoje pasaulio valstybių, paplito kinų kalbų mokymas.

Lietuvoje sinologija dėstoma Vilniaus universiteto orientalistikos centre (nuo 2018 m. Azijos ir transkultūrinių studijų institute), ir VDU Kultūros studijų ir etnologijos katedroje, tyrimai vykdomi VDU Azijos studijų centre, taip pat veikia KLR įsteigtas Konfucijaus institutas, kuriame dirba kinų kalbos dėstytojai iš Kinijos.

Išnašos
-------

1. ↑  *Sinologija*. Visuotinė lietuvių enciklopedija, T. XXI (Sam–Skl). – Vilnius: Mokslo ir enciklopedijų leidybos institutas, 2012

Nuorodos
--------

* Azijos studijų Lietuvoje svetainė
* Vilniaus universiteto Orientalistikos centras
* Vytauto Didžiojo universiteto Azijos studijų centras
| ***Apačių kapitonas*** |
| --- |
|  |
|  |
| Pavadinimas | Captain Apache |
| Kilmės šalis |  IspanijaJungtinė Karalystė Jungtinė Karalystė |
| Režisierius | Alexander Singer |
| Scenaristas (-ai) | Milton Sperling Philip Yordan |
| Vaidina | Lee Van CleefCarroll Baker |
| Metai | 1971 |
| Žanras | vesternas |
| Trukmė | 89 min. |
| Kalba | anglų |
| **IMDb įrašas** |

**Apačių kapitonas** (angl. *Captain Apache*) – 1971 m. sukurtas vesternas.

Pagrindiniai aktoriai
---------------------

*Aktorius – vaidmuo*
* Lee Van Cleef – apačių kapitonas
* Carroll Baker – Mod
* Stuart Whitman – Grifinas
* Percy Herbert – Munas
* Elisa Montes – Rosita
* Charly Bravo – Sančezas

Turinys
-------

DĖMESIO: *toliau atskleidžiamos kūrinio detalės*

Pagrindinis filmo herojus – iš indėnų genties kilęs karininkas, sąžiningai atlikęs savo pareigą, tačiau kitų akyse ir toliau likęs „purvinu indėnu". Kartą sunkiai sužeistas mirštantis vyras prisaikdina jį neleisti įvykti „balandžio rytui". Mėgindamas išsiaiškinti, kas tai yra, kapitonas tampa sąmokslo nužudyti JAV prezidentą Ulisą Grantą liudininku...
Sinopec Corp.|  |
| Originalus pavadinimas | 中国石油化工股份有限公司 |
| Forma | Akcinė bendrovė |
| Pramonė | Nafta ir gamtinės dujos |
| Įkurta | 2000 m. |
| Centrinė būstinė | Čaojangas, Pekinas, Kinija |
| Produkcija | Kuras, gamtinės dujos, antifrikciniai tepalai, naftos chemijos produktai |
| Pajamos | ¥2 124 901 mln. (2017 m.) $314,4 mlrd. |
| Darbuotojų | 249 142 (2018 m.) |
| Holdingas | Sinopec Group |
| Tinklalapis |  |

**„Sinopec"** – Kinijos naftos ir gamtinių dujų gavybos ir perdirbimo bendrovė. Būstinė įsikūrusi Čaojange, Pekine, Kinijoje. Viena stambiausių naftos produktų gamintojų pasaulyje. Bendrovės akcijomis prekiaujama Honkongo, Šanchajaus, Niujorko biržose.

Gamina benziną, žibalą, dyzeliną, tame tarpe biodyzeliną iš augalinio aliejaus atliekų, lėktuvų degalus, tepalus, sintetines dervas, pluoštus, gumas, etileną, parafiną, asfaltą, chemines trąšas, polimerus, katalizatorius, kitus naftos chemijos produktus, suskystintas dujas, sierą, naftos pramonės įrangą, žvalgo ir išgauna naftą ir gamtines dujas Kinijoje, Afrikos šalyse, Kanadoje, Brazilijoje, teikia žalios naftos ir gamtinių dujų sandėliavimo ir transportavimo vamzdynais, žalios naftos, gamtinių dujų, rafinuotų naftos produktų, naftos chemijos ir kitų cheminių medžiagų importo, eksporto, perdirbimo paslaugas. Bendrovei priklauso didžiausias Kinijoje (daugiau kaip 30 000) degalinių tinklas. Eksploatuoja 30 naftos perdirbimo gamyklų, kurios 2018 m. perdirbo 244 mln. tonų naftos.

Šaltiniai
---------

1. 1 2   Annual Report and Accounts, publisher Sinopec, 2018-03-25. Nuoroda tikrinta 2018-05-22.
2. 1 2 3  *Sinopec*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004
*Šis straipsnis apie grupę. Apie restoraną traukinio vagone skaitykite straipsnyje Vagonas restoranas.*

|  |
| --- |
| Wagon Restaurant (Vagon Restoran) |
|  |
| Biografija |
| Kilmė | Kaunas, Lietuva |
| Žanrai | Pank Rokas, Rokas, Synthy Punk |
| Aktyvumo metai | 1990–dabar |
| Svetainė | wagon-restaurant.lt |
| Nariai |
| Vilius Cucėnas |

**Wagon Restaurant** yra Lietuvos pank roko, grupė iš Kauno, susikūrusi 1990 metais ir 2018 metais yra išleidusi savo pirmąjį albumą *Miegojau prie stalo restorane*.

Istorija
--------

|  |
| --- |
|  **Šią straipsnio dalį reikėtų išplėsti.** |

Apie 2002 metus Vilius Cucėnas su savo kūrinių akustine programa dalyvaudavo studentų gitarų vakaruose. Grupėje kaip atskiras muzikantas negrojo. Nuolatinis sąstatas Wagon Restaurant nesusiformavo, buvo repeticijų ir keletas pasirodymų su skirtingais žmonėmis, tačiau nuolatinis kolektyvas nesusiformavo. 

2015 m. ruduo buvo kaip reiškinio ir muzikinio projekto Vagon Restoran nauja pradžia, kai su Nėrius Pečiūra mielai sutiko įterpti mano pasirodymą į savo programą. Buvo išleisti ir internete publikuoti dainų "Irklai" ir "Kiauliena" vaizdo klipai. Tuomet sekė keletas koncertinių pasirodymų. Dabar toliau vykdoma veikla, kuriami nauji kūriniai, vaizdo klipai.

Dainos
------

Dauguma dainų yra lietuvių kalba, tačiau yra keletas dainų parašytų ir kitomis kalbomis, pavyzdžiui, anglų, rusų ir prancūzų. Daina "Miegojau prie stalo restorane" turi ir rusišką versiją.

Apdovanojimai
-------------

* *Lietuvos zoomorfiniai hitai*
	+ 2016: už dainą "Kiauliena"

Nariai
------

* Vilius Cucėnas – Pagrindinis vokalistas, gitara (1990–dabar)

Diskografija
------------

* *Miegojau prie stalo restorane* (2018)

Išorinės nuorodos
-----------------

* Oficialus grupės puslapis,
* Spotify
* Google Music[neveikianti nuoroda]

Šaltiniai
---------

1. ↑  Radikaliai.lt, Interviu portale radikaliai.lt.
| Siningas西宁 |
| --- |
| *Miesto panorama* |
|  |
| 

SiningasSiningas

36°38′0″ š. pl. 101°46′0″ r. ilg.﻿ / ﻿36.63333°š. pl. 101.76667°r. ilg.﻿ / 36.63333; 101.76667﻿ (Siningas)Koordinatės: 36°38′0″ š. pl. 101°46′0″ r. ilg.﻿ / ﻿36.63333°š. pl. 101.76667°r. ilg.﻿ / 36.63333; 101.76667﻿ (Siningas) |
|  |
| Laiko juosta: (UTC+8) |
|  |
| **Valstybė** | Kinijos vėliava Kinija |
| **Provincija** | Činghai |
| **Prefektūra** | Siningas |
|  |
| **Gyventojų** (2012) | 867 510  |
| **Plotas** | 343 km² |
| **Tankumas** (2012) | 2 529 žm./km² |
| **Altitudė** | 2 275 m |
|  |
|  **Vikiteka** | Siningas |

**Siningas** (kin. 西宁, pinyin: *Xīníng*) – miestas vidurio Kinijoje; Činghajaus provincijos sostinė. Miestas įsikūręs daugiau nei 2200 m aukštyje, Tibeto kalnyne, netoli Hesi koridoriaus, prie Sininghės upės (Hvanghės baseinas). Yra oro uostas, pro Siningą eina Činghajaus-Tibeto geležinkelis, jungiantis šį miestą su Tibetu ir kultūrine Kinija. Metalurgijos, mašinų gamybos, chemijos, popieriaus, statybinių medžiagų, žemės ūkio produkcijos perdirbimo pramonė. Į šiaurės vakarus nuo Siningo yra Datuno akmens anglių baseinas. Veikia 3 universitetai.

Sininge yra 1583 m. įkurtas tibetiečių budistų Kumbumo vienuolynas, XIV a. Donguano mečetė, Beišan Si daoistų šventykla.

Istorija
--------

Siningas susikūrė daugiau nei prieš 2100 metų prie šiaurinės šilko kelio atkarpos. Valdant Hanų dinastijai (nuo III a. pr. m. e.), čia įsitvirtino kinai, kurie kontroliavo prekybinį kelią ir saugojo jį nuo klajoklių antpuolių. Vėliau dėl miesto kontrolės kovojo tibetiečiai, Tujuhunų karalystė. 763 m. miestą užvaldė tibetiečiai, bet 1104 m. Siningą atgavo Songų dinastija. XVI a. miestas tapo budizmo atšakos Gelug dvasiniu centru.

1927 m. Siningą nusiaubė 8,6 balų stiprumo žemės drebėjimas, žuvo ~200 tūkst. žmonių. Iki 1928 m. miestas priklausė Gansu provincijai, bet vėliau tapo naujai sukurtos Činghajaus provincijos sostine.

* Kumbumo vienuolynasKumbumo vienuolynas
* Donguano mečetėDonguano mečetė
* Geležinkelio stotisGeležinkelio stotis

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 390
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Apaštalas Simonas Kananietishebr. ‏שמעון „klausytojas"‏‎ gr. Απόστολος Σίμων ο Κανανίτης** |
| --- |
|  |
| Mirė | 107 m. |
|  |
| Veikla | apaštalas, pasak Biblijos, vienas iš Jėzaus Kristaus mokinių. |
|  |
|  **Vikiteka** | Apaštalas Simonas Kananietis |

**Apaštalas Simonas Kananietis** (hebr. ‏שמעון „klausytojas"‏‎ ; gr. Απόστολος Σίμων ο Κανανίτης m. apie 107 m.) – apaštalas, pasak Biblijos, vienas iš Jėzaus Kristaus mokinių.

Evangelijoje
------------

Evangelijoje apie Apaštalą Simoną Kananietį labai mažai rašoma. Jis minimas apaštalų sąrašuose Evangelijoje pagal Matą (Mt. 10,4), Evangelijoje pagal Morkų (Mk. 3,18), Evangelijoje pagal Luką (Lk. 6,15), taip pat Apaštalų darbuose (Ap. 1,13). Jis vadinamas Simonu Zelotu arba Simonu Kananiečiu, taip atskiriant jį nuo Apaštalo Petro. Jokių kitų duomenų apie šį apaštalą Naujasis testamentas nepateikia.

Pravardė *Kananietis*, kuri kartais neteisingai suprantamas kaip „iš Kanos miesto", kilo iš hebrajų kalbos žodžio *qan’ana‘* – „uolusis". Ši apaštalo pravardė galėjo reikšti jo priklausymą politiniam – religiniam zelotų judėjimui – nesutaikomiems kovotojams su romėnų valdymu.

Hagiografija
------------

Apokrifiniuose šaltiniuose teigiama, jog apaštalas Simonas Kananietis pamokslavo Judėjoje, Egipte ir Libijoje. Po Jėzaus Kristaus kartu su Apaštalu Tadu Judu patraukęs pamokslauti Persijoje ir Babilone.

Legendose minimas Apaštalo Simono apsilankymas Britanijoje.

Pagal legendą apaštalas mirė kankinio mirtimi prie Juodosios jūros Kaukaze – buvo gyvas perpjautas pjūklu. Dėl to krikščioniškame mene vaizduojamas su pjūklu.

Palaidotas Nikopsijos mieste, kurio buvimo vieta kelia ginčus. Pagal oficialią teoriją, šitas miestas – dabartinis Naujasis Afonas Abchazijoje; pagal kitą, labiau tikėtiną, tai dabartinis Novomichailovsko kaimas Krasnojarsko srityje. Galiausiai (XIX a.) spėjamuose apaštalo žygdarbių vietose prie Apsarskos kalno buvo pastatytas Apaštalo Simono Kananiečio Novoafonsko vienuolynas. Ten ir šiandien rodoma ola, kurioje gyveno apaštalas.

|  |  |  |  |
| --- | --- | --- | --- |
| 

| Ž • A • RDvylika apaštalų |
| --- |
|  |
| 
Simonas Petras · Jokūbas vyresnysis · Jonas · Andriejus · Pilypas · Baltramiejus · Matas · Tomas · Jokūbas jaunesnysis · Tadas · Simonas Kananietis · Judas Iskariotas |

 |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Apaštališkasis legatas**, apaštališkasis nuncijus – nuolatinis Romos popiežiaus diplomatinis atstovas valstybėse su kuriomis Šventasis sostas palaiko diplomatinius santykius. Tai aukščiausias Šventojo Sosto diplomatinio atstovo rangas atitinkantis ypatingojo ir įgaliotojo pasiuntinio statusą.

*Legatus natus* – anksčiau Zalcburgo, Poznanės, Gniezno, Kelno ir Prahos arkivyskupai galėjo vadintis titulu (legatus natus) ir turėjo teisę nešioti kardinolo (purpurinę) mitrą (jei jie neturėjo kardinolo rango).

*Legatus missus* – legatas pasiuntinys.

*Legatus a latere* – šiam titului gauti buvo būtinas kardinolo rangas.

Nuncijus – Diplomatinis pasiuntinys, kuriam pavesta perduoti diplomatinę notą ir oficialiai reikšti Sosto vardu Popiežiaus poziciją. Paprastai tai yra turintis arkivyskupo titulą hierarchas.

Internuncijus – Antrasis pagal rangą Šventojo Sosto diplomatas (po Nuncijaus).

Apaštališkasis delegatas – reprezentantas, neturintis diplomatinio teisinio statuso (pagal tarptautinę teisę).
| *Passion Factory* |
| --- |
|  |
| The Twins studijinis albumas |
| Išleistas | 1981 m. |
| Žanras | Synthpopelectronic |
| Trukmė | 40 min. 52 sek. |
| Įrašų kompanija | Hansa |
| Prodiuseris | The Twins (Sven Dohrow ir Ronny Schreinzer) |
| The Twins chronologija |
| 

|  |  |  |
| --- | --- | --- |
|  | Passion Factory(1981) | Modern Lifestyle(1982) |

 |

**Passion Factory** – debiutinis vokiečių elektroninės muzikos grupės The Twins albumas, išleistas 1981 m. ir pavadintas pagal titulinę jo dainą.

Albumo dainos
-------------

1. The Passion Factory (4:30)
2. X-Ray Eyes (3:55)
3. Satellite City (4:42)
4. Runaway (4:20)
5. Electric Bats (5:27)
6. The Desert Place (4:34)
7. Night, Lights And Shadows (3:30)
8. Younger Days (4:16)
9. Wet Season (1:17)
10. Synthetic World (4:18)

Singlai
-------

Iš albumo išleisti singlai: pirmasis oficialus grupės singlas „The Desert Place", kurio remiksuota versija tapo dideliu Vokietijos diskotekų hitu ir pateko į JAV „Billboard" šokių topus, bei „Runaway".

Papildoma informacija
---------------------

Tai - debiutinis grupės The Twins albumas ir pirmasis, kurį grupės nariai sukūrė patys nuo A - Z.

Albumo viršelyje pavaizduota mergina ir dešiniame kampe stovinti nedidelio formato The Twins narių nuotrauka yra vienas pirmųjų kadrų iš debiutinio grupės videoklipo „Desert Place".

1995 m. albumas buvo skaitmeniniu būdu atnaujintas ir su Hansa/BMG leidimu The Twins leidybinės firmos „Passion Factory Records" perleistas CD pavidalu.

Nuorodos
--------

* Albumo reitingai swisscharts.com
* Debiutinis The Twins videoklipas „Desert Place"
* Oficialus The Twins tinklalapis
* Oficialus grupės YouTube kanalas[neveikianti nuoroda]
**Gamtinis karkasas** – vientisas gamtinio ekologinio kompensavimo teritorijų tinklas, jungiantis įvairias gamtines teritorijas. Gamtinio karkaso teritorijose saugoma kraštovaizdžio erdvinė teritorinė struktūra ir gamtinis pobūdis, ekologinis stabilumas, kraštovaizdžio estetinė vertė.

Gamtinį karkasą sudaro:

* Geoekologinės takoskyros – teritorijų juostos, jungiančios ypatinga ekologine svarba bei jautrumu pasižyminčias vietoves: upių aukštupius, vandenskyras, aukštumų ežerynus, kalvynus, pelkynus, priekrantes, požeminių vandenų intensyvaus maitinimo ir karsto paplitimo plotus. Jos skiria stambias gamtines geosistemas ir palaiko bendrąją gamtinio kraštovaizdžio ekologinę pusiausvyrą;
* Geosistemų vidinio stabilizavimo arealai ir ašys – teritorijos, galinčios pakeisti šoninį nuotėkį ar kitus gamtinės migracijos srautus, taip pat reikšmingos biologinės įvairovės požiūriu: želdinių masyvai ir grupės, natūralios pievos, pelkės bei kiti vertingi stambiųjų geosistemų ekotopai. Šios teritorijos kompensuoja neigiamą ekologinę įtaką gamtinėms geosistemoms;
* Migraciniai koridoriai – slėniai, raguvynai bei dubakloniai, kitos žemesnėse reljefo vietose esančios teritorijos, kuriomis vyksta intensyvi medžiagų, energijos ir gamtinės informacijos srautų apykaita ir augalų bei gyvūnų rūšių migracija.

Visose gamtinio karkaso teritorijose skatinama veikla, kuria užtikrinama kraštovaizdžio ekologinė pusiausvyra, palaikomas ir stiprinamas ekosistemų stabilumas, vykdoma renatūralizacija ir ekosistemų atkūrimas, bei ekstensyvi rekreacija, palaikoma ir didinama biologinė įvairovė bei bendras teritorijos miškingumas, saugomi bei plečiami želdynai ir želdiniai agrarinėse bei urbanizuotose teritorijose, vykdomi teritorijų ir akvatorijų rekultivacijos bei išvalymo nuo užteršimo darbai, neutralizuojamos, kitaip nukenksminamos arba iškeliamos pramonės įmonės ir mažinamas vizualiai agresyvių objektų poveikis.

Ūkinė veikla gamtinio karkaso teritorijose gali būti vykdoma tik įvertinus šios veiklos poveikį gamtiniam kraštovaizdžiui ir biologinei įvairovei teisės aktų nustatyta tvarka, numačius ir įgyvendinus įvairiapuses priemones antropogeniniam poveikiui kompensuoti, gamtiniam kraštovaizdžiui ir biologinei įvairovei išsaugoti ar atkurti.

Nuorodos
--------

* Gamtinis karkasas Archyvuota kopija 2019-10-20 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Pastinaca** |
| --- |
| Paprastasis pastarnokas (Pastinaca sativa)Paprastasis pastarnokas(*Pastinaca sativa*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Erškėčiažiedžiai  *( Rosidae)* |
| Šeima: | Salieriniai  *( Apiaceae)* |
| Gentis: | Pastarnokas  *( Pastinaca)* |

 |

**Pastarnokas** (*Pastinaca*) – salierinių (*Apiaceae*) šeimos augalų gentis, kurioje viena Lietuvoje auganti rūšis – paprastasis pastarnokas (lot. *Pastinaca sativa*). Augalas iki 100 cm aukščio, šiurkščiai plaukuotas. Stiebas tvirtas, briaunuotas, lapai vieną kartą plunksniški. Žiedynas – skėtis. Skėčiai sudaryti iš 5-20 nevienodo ilgio stipinų. Žydi liepos – rugsėjo mėn. Auga pakelėse, pagrioviuose, pievose.

Kultūroje auginama *var. sativa*, kuriam būdingos storos, mėsingos šaknys, naudojamos maistui. Šaknyse yra daugiau kaip 12 proc. angliavandenių, apie 1,5 proc. azotinių medžiagų ir 0,4 proc. riebalų

Viduramžiais buvo paplitęs kaip populiarus garnyras, panašiai kaip bulvės šiandieną.

Pastarnoko šaknys

|  |  |
| --- | --- |
|  | **Vikiteka: Pastarnokas** – vaizdinė ir garsinė medžiaga  |
Kauno stiklo fabrikas.
**Gamykla** arba **fabrikas** (iš lot.  *fabrica* – 'gamykla') – objektas, kuriame vyksta produktų gamyba, pasitelkiant įvairius mechanizmus, technologiją ir konvejerius. Palyginus su manufaktūromis, dominavusiomis iki pramonės revoliucijos, gamyklos yra našesnės – t. y. galinčios pagaminti daugiau produkcijos per tą patį laiko tarpą, taip sumažindamos ir gamybos kaštus. Gamyklų būna įvairių pramonės šakų. Daug pramonės įmonių gamina ne galutinius produktus, o pusfabrikačius, kurie vėliau naudojami kitose gamyklose gaminant galutinius produktus.

Lietuvoje pirmieji fabrikai, naudojantys garo mašinas, atsirado XIX a. 5-ojo dešimtmečio pradžioje ir pamažu išstūmė manufaktūras – iš pradžių metalo, medienos apdirbimo pramonėje, vėliau ir kitur.

Vieni pirmųjų fabrikų pasaulyje – Džono Lombo Derbyje 1721 m. įkurtas siūlų sukimo malūnas. Kartais uždarius fabrikus jų vietose įrengiamos kultūrinės erdvės (muziejai, galerijos), loftai, biurai, turgus arba pastatai pritaikomi kitoms reikmėms.

Gamyklos ar gamyklų vardu pavadinto gatvės Vilniuje, Marijampolėje ir kituose Lietuvos miestuose.

Galerija
--------

* „Minervos" gaminių kainininkas, 1907 m.„Minervos" gaminių kainininkas, 1907 m.
* Buvęs degtukų fabrikas Vilijampolėje, KauneBuvęs degtukų fabrikas Vilijampolėje, Kaune
* Stumbro alkoholinių gėrimų fabrikas.Stumbro alkoholinių gėrimų fabrikas.
* AB „Palemono keramikos gamykla" priklausantys pastataiAB „Palemono keramikos gamykla" priklausantys pastatai
* Buvusi AB Ekranas gamykla Panevėžyje.Buvusi AB Ekranas gamykla Panevėžyje.
* Vakarų Baltijos laivų statyklaVakarų Baltijos laivų statykla
* Akcinė bendrovė „Šiaulių energija"Akcinė bendrovė „Šiaulių energija"
* AB Akmenės cementasAB Akmenės cementas
* Akcinė bendrovė „Achemos" gamyklaAkcinė bendrovė „Achemos" gamykla
* Mažeikių naftos (dab. Orlen Lietuva) įmonės įrenginiai (2006 m. nuotrauka)Mažeikių naftos (dab. Orlen Lietuva) įmonės įrenginiai (2006 m. nuotrauka)
* Saturn V raketų pirmųjų pakopų gamyba NASA raketų gamykloje, Mišu, LuizianojeSaturn V raketų pirmųjų pakopų gamyba NASA raketų gamykloje, Mišu, Luizianoje
* Naujųjų Verkių popieriaus fabrikas, seniausias popieriaus fabrikas LietuvojeNaujųjų Verkių popieriaus fabrikas, seniausias popieriaus fabrikas Lietuvoje
* Lėktuvų gamyba (detalių surinkimas) Boeing Evereto gamyklojeLėktuvų gamyba (detalių surinkimas) Boeing Evereto gamykloje

Šaltiniai
---------

1. ↑  Fabrikas (VLE)
2. ↑  „Derby Silk Mill Participative Design Workshop". *Derby Museums* (anglų). Suarchyvuotas originalas 2017-03-07. Nuoroda tikrinta 2017-03-06.  Nežinomas parametras `|url-status=` ignored (pagalba)
3. ↑  Panevėžys žada nustebinti visą Lietuvą: sugalvojo, kaip tapti patraukliausiu miestu ir pritraukti tūkstančius turistų (delfi.lt)
4. 1 2  Vietoje Kauno radijo gamyklos „Banga" – loftai, maisto turgus bei biurai (15min.lt)
*Apie miestą žr. Sinis (Kroatija)*.

| Sinis |
| --- |
|   |
| **Ilgis** | 94 km |
| **Baseino plotas** | 1,292 km² |
| **Ištakos** | Serra della Giumenta |
| **Žiotys** | Jonijos jūra |
| **Šalys** | Italija |

**Sinis** (lot. *Siris* arba *Semnus*; gr. Σῖρις arbs Σίνις) – 94 km ilgio upė Pietų Italijoje. Ji teka per Bazilikatos regioną į Jonijos jūrą prie Polikoro. Antikos laikais upės žiotyse buvo Sirio miestas.

Upės ištakos prasideda Apeninuose, Potenzos provincijoje.

Sinį mini Lykofronas (Alex. 982) ir Archilochas (ap. Athen. xii. p. 523), bet pastarasis jį vadina Σίνις. Dabartinis upės pavadinimas tikriausiai atsirado senovėje. Sinį mini *Tabula Peutingeriana* žemėlapis ir ten jis vadinamas *Semnum*, tikriausiai tai blogai įsimintas *Ad Simnum* ar *Sinnum*. Sinį ir Agrį kartu mini Plinijus Vyresnysis ir Stabonas, nes tai buvo dvi didžiausios upės Lukanijoje. (Plin. iii. 11. s. 15; Strab. vi. p. 264.) Sinio pakrantėje kovėsi Pyras Epyrietis su romėnais 280 m. pr. m. e. (Plut. Pyrrh. 16). Tačiau Floras ir Orosijus jį sumaišė su Liriu Kampanijoje (Flor. i. 18. § 7; Oros. iv. 1.).

Šaltiniai
---------

1. ↑  Richard J.A. Talbert, ed. (2000). *Barrington Atlas of the Greek and Roman World: Map-By-Map Directory* **I**. Princeton, NJ and Oxford, UK: Princeton University Press. p. 700. ISBN 0691049459.
2. ↑  *The Times Comprehensive Atlas of the World* (13 ed.). London: Times Books. 2011. p. 76 I2. ISBN 9780007419135.
| **Trametes hirsuta** |
| --- |
| Šiurkščioji kempė (*Trametes hirsuta*) |
| Mokslinė klasifikacija |
| 

|  |  |
| --- | --- |
| Karalystė: | Grybai  *( Fungi)* |
| Skyrius: | Papėdgrybūnai  *( Basidiomycota)* |
| Klasė: | Papėdgrybiai  *( Basidiomycetes)* |
| Eilė: | Kempiniečiai  *( Polyporales)* |
| Šeima: | Kempininiai  *( Polyporaceae)* |
| Gentis: | Kempė  *( Trametes)* |
| Rūšis: | Šiurkščioji kempė  *( Trametes hirsuta)* |

 |
|  Index Fungorum |

**Šiurkščioji kempė** (*Trametes hirsuta*) - priklauso kempininių (*Polyporaceae*) šeimos grybų genčiai.

Vaisiakūniai vienmečiai, pusiau apskritų kepurėlių pavidalo, pavienių, rečiau suaugusių po kelias, čerpiškai viena virš kitos, kraštu priaugusių prie medžio žievės, 3-10 cm skersmens, iki 1 cm storio. Paviršius apaugęs tankiais plaukeliais, rievėtas, balkšvas, gelsvas, gelsvai rusvas. Himenoforas lygus, baltas, gelsvas, pilkas, poros apskritos. Cistidžių nėra, hifų sistema trimitinė. Sporos 6-8 x 2-2,5 μm.

Auga tik ant negyvos lapuočių, labai retai spygliuočių medienos. Auga ant beržų, lazdynų, liepų, drebulių, gluosnių, slyvų, obelų, vyšnių ir kt. pasitaiko ir ant pušų, eglių išvartų, stuobrių, šakų, kelmų, sukelia *baltąjį* medienos puvinį. Labai dažna. Gana dažna ir soduose ant negyvų ir nudžiūvusių slyvų, rečiau obelų, kriaušių.

Literatūra
----------

**Lietuvos grybų atlasas**, Vincentas Urbonas, Kaunas, LUTUTĖ, 2007, ISBN 978-9955-692-59-1, p. 428
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Gamybinis susivienijimas** (**G/S**, **GS**) – specializuotas gamybinis ūkinis kompleksas; kelios giminingos pagal veiklos sritį įmonės, turinčios bendrą vadovybę.
Į G/S sudėtį gali įeiti fabrikai, gamyklos, mokslo tyrimų (institutai), planavimo, konstravimo, technologinės organizacijos, kitos struktūros, kurias sieja gamybiniai tarpusavio ryšiai ir centralizuota pagalbinė arba aptarnaujamoji gamyba. Gamybinis susivienijimas veikia ūkiskaitos pagrindais. Turi teisinį subjektiškumą (*juridinis asmuo*) (kaip ir, pvz. gamybinis kooperatyvas, akcinė bendrovė ir kt.), tačiau jį sudarantys gamybiniai vienetai – paprastai nėra juridiniai asmenys (TSRS teisėje šie vienetai nebuvo valstybinės gamybos įmonės).

Formos, rūšys
-------------

Pagal nuosavybės formą – valstybinis, kooperatinis, mišrus.

Pagal centralizuotumą, struktūrų savarankiškumą:

* centralizuotas,
* iš dalies centralizuotas: dalinis ūkinis padalinių savarankiškumas,
* decentralizuotas: padaliniai – juridiniai asmenys, būdingas operacinis ūkinis savarankiškumas,

kombinuoto valdymo.

Rūšys – mokslinis gamybinis susivienijimas, pramoninis susivienijimas, technologinis susivienijimas ir kt.

Istorija
--------

Gamybiniai susivienijimai pradėti kurti TSRS 1961 m. Lvove (Ukraina), vėliau Maskvoje, Leningrade ir kitur. Tai buvo firmos, dažniausiai kuriamos gamybinių tarpusavio ryšių tarp smulkių įmonių bei cechų pagrindu. 1976 metais juose pagaminta 24 proc. realizuotos pramonės produkcijos.

Lietuvoje
---------

Lietuvos TSR buvo įkurti bei veikė įvairūs gamybiniai susivienijimai.

1962 m. įsteigtas Vilniaus siuvimo įmonių susivienijimas „Lelija". Didžiausi – skaičiavimo technikos – „Sigma" (1965 m.), elektros variklių – „Elfa" (1967 m.); chemijos pramonėje – G/S „Azotas").

1977 m. Lietuvoje buvo 69 gamybiniai susivienijimai (lengvoji pramonė – 14, maisto pramonė – 17).

Literatūra
----------

* Lietuviškoji tarybinė enciklopedija, III tomas, 605 psl.
|  |
| --- |
| **Sikorsky UH-60 Black Hawk** |
|  |
| UH-60 Black Hawk |
|  |
| Tipas | sraigtasparnis |
| Gamintojas | Sikorsky Aircraft |
| Pirmas skrydis | 1974 m. spalio 17 d. |
| Pradėtas naudoti | 1979 m. |
| Būsena | naudojamas |
| Pagrindiniai naudotojai | JAV ginkluotosios pajėgosJaponijos ginkluotosios pajėgosPietų Korėjos karinės pajėgosKolumbija |
| Pagaminta vnt. | apie 4000 |
| Vieneto kaina | 21,3 mln. dolerių |

**Sikorsky UH-60 Black Hawk** – keturių menčių, dviejų variklių bendrosios paskirties sraigtasparnis, gaminamas JAV „Sikorsky Aircraft" kompanijos. Šis sraigtasparnio modelis laimėjo 1976 m. JAV karinių pajėgų bendrosios paskirties sraigtasparnių konkursą. Pirmą skrydį „UH-60 Black Hawk" atliko 1974 m. spalio 17 d. o pradėtas naudoti tarnyboje 1979 m.

Sraigtasparniams pavadinimas buvo duotas nuo indėnų Sakų genties lyderio Juodojo vanago vardo.

Modelis yra tobulinamas ir skirtingus variantus naudoja Jungtinių Valstijų karinės jūrų, oro pajėgos ir pakrantės apsauga. Neskaitant JAV „Black Hawk" tiekiamas ir kitoms šalims. Pagrindinės naudotojos yra Japonija, Pietų Korėja ir Kolumbija.

2018 m. keturis šiuos sraigtasparnius už 200 mln. JAV dolerių užsakė Latvijos karinės oro pajėgos. Planuojama juos pristatyti iki 2021 m.

Lietuvoje
---------

Lietuva 2020 m. lapkričio 13 d. pasirašė sutartį dėl naujos sraigtasparnių platformos įsigijimo iš Jungtinių Amerikos Valstijų Vyriausybės. Pagal šią sutartį Lietuvos kariuomenė įsigis 4 sraigtasparnius UH-60M Black Hawk su papildoma įranga, atsargines dalis, mokymų, remonto bei logistinį paketą.

Už platformą Lietuva JAV Vyriausybei per penkerius metus sumokės 181 mln. eurų (213 mln. JAV dolerių).

JAV Vyriausybė taip pat skyrė 30 mln. JAV dolerių (maždaug 26 mln. eurų) finansinę paramą projektui. Lietuva taip pat turi JAV Kongreso pritarimą ateityje prireikus papildomai įsigyti dar du sraigtasparnius.

Planuojama, jog pirmieji sraigtasparniai Lietuvą galėtų pasiekti 2024 m. pabaigoje, kai Lietuvos kariuomenė turės su pilnai naująja platforma dirbti parengtą personalą – pilotus ir antžeminio aptarnavimo specialistus, taip pat aptarnavimo bei antžeminę įrangą.

Techninės charakteristikos
--------------------------

* **Įgula:** 2 pilotai
* **Keleivių:** iki 11
* **Varikliai:** 2 turboreaktyviniai General Electric T700-GE-701C (po 1410 kW kiekvienas)
* **Didžiausias pakilimo svoris:** 10660 kg
* **Didžiausias greitis:** 294 km/h
* **Kilimo sparta:** 4,5 m/s
* **Skridimo nuotolis:** 2220 km

Šaltiniai
---------

1. ↑  "United States Department of Defense Fiscal Year 2012 Budget Request: Program Acquisition Costs by Weapon System", p. 1-13.
2. ↑  Latvia – UH-60M Black Hawk Helicopters
3. ↑  Lietuva ir JAV šią savaitę ketina pasirašyti sutartį dėl naujos sraigtasparnių platformos įsigijimo[neveikianti nuoroda]
4. ↑  Lietuva pasirašė sutartį su JAV dėl keturių „Black Hawk" sraigtasparnių pirkimo
5. ↑  Lietuvos įsigyti sraigtasparniai UH-60 „Black Hawk" pristatyti į modifikacijos gamyklą[neveikianti nuoroda]

Nuorodos
--------

* Gamintojo tinklapis
Koordinatės: 29°16′0″ p. pl. 177°55′0″ v. ilg.﻿ / ﻿29.26667°š. pl. 177.91667°r. ilg.﻿ / 29.26667; 177.91667

Salyno žemėlapis
**Kermadeko salos** (angl. *Kermadec Islands*) – 4 vulkaninių salų ir keleto uolų grupė Ramiajame vandenyno pietvakariuose. Salos nuo 1887 m. priklauso Naujajai Zelandijai. Plotas apie 33 km². Jas nuo Šiaurės salos šiaurrytinės dalies skiria apie 900 kilometrų.

Sudaro šios salos:

* Raulas (*Raoul*) – plotas 29,38 km², aukštis 516 m (Moumoukajaus k.)
* Makaulis (*Macauley*) – plotas 3,06 km², aukštis 238 m
* Kurtis (*Curtis*) – plotas 0,59 km², aukštis 137 m
* 'Lesperanso uola – plotas 0,05 km², aukštis 70 m
* Makdonaldo uola (*Macdonald Rock*)
* Havro uola (*Havre Rock*)
* Bengalų žvaigždės banka

Reginys iš Raulo salos į keletą salelių aplink
Yra veikiančių ugnikalnių, terminių ežerų, būna žemės drebėjimų. Salos negyvenamos, išskyrus Raulo salą, kurioje stovi vyriausybinė meteorologinė ir radijo stotis. Kermadeko salų klimatas subtropinis. Vidutinė mėnesio temperatūra apie 22,4 °C. Tik vasarį ir rugpjūtį temperatūra nukrenta iki 16 °C. Per metus prilyja apie 1500 mm. Nuo spalio iki sausio kritulių iškrinta mažiau. Veši subtropiniai miškai. Jūrinių paukščių kolonijos. 1934 m. paskelbtos rezervatu.

Kurtiso ir Makaulio salas 1788 m. atrado britai, kitas salas 1793 m. prancūzai.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 207
2. ↑  Aira Dubikaltienė. *Kermadeco salos*. Visuotinė lietuvių enciklopedija, T. IX (Juocevičius-Khiva). – Vilnius: Mokslo ir enciklopedijų leidybos institutas, 2006


|  |  |
| --- | --- |
|  | **Vikiteka: Kermadeko salos** – vaizdinė ir garsinė medžiaga  |
| *Silent Hill: Downpour* |
| --- |
|  |
| Kūrėjas | Vatra Games |
| Leidėjas | Konami |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | {{{išleidimo data}}} |
|
| Žanras (-ai) | Psichologinis, siaubo |
| Režimas | Vieno žaidėjo |
|
| Reitingai | ACB: MA15+BBFC: 15ESRB: MOFLC: R16PEGI: 18 |
| **Platforma** | PlayStation 3, Xbox 360 |
| Versija | {{{versija}}} |
| Variklis | Unreal Engine 3 |
| Reikalavimai |  |
| Platinimas | Optinis diskas |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys | **Silent Hill* serija* |
| www.konami.com/games/sh |

**Silent Hill: Downpour** – psichologinio siaubo žanro kompiuterinis žaidimas, sukurtas bendrovės „Vatra Games" ir išleistas „Konami"; tai aštuntoji *Silent Hill* serijos dalis. Žaidimas skirtas PlayStation 3 ir Xbox 360 žaidimų konsolėms. Šiaurės Amerikos rinkoje pasirodė 2012 m. kovo 13 d. Europos – kovo 30 d. Australijos – balandžio 5 d. Žaidimas naudoja trimatę grafiką.

Apžvalga
--------

Žaidimo veikėjas vardu Merfis Pendeltonas (*Murphy Pendleton*). Merfis kelerius metus buvo įkalintas *Ryall* valstybiniuose pataisos namuose už policijos kreiserio vagystę. Siekdamas keršto dėl šio įvykio, Merfis įtikina kalėjimo prižiūrėtoją Syvilą (*George Sewell*) leisti jam dušo kambaryje slapta susitikti su izoliuotu kaliniu Patrikru Neipjeru (*Patrick Napier*). Priminęs Patrikui, kad jie buvo kaimynai, Merfis žiauriai jį sumuša ir nužudo.

Po šio incidento Merfis pervežamas į kitą kalėjimą, tačiau netikėtai įvyksta avarija ir kalinių vagonas sudūžta netoli esančio Tyliosios kalvos miestelio. Gyvi lieka tik Merfis ir pareigūnė Ana Kaningem (*Anne Cunningham*). Atsipeikėjęs Merfis nusprendžia bėgti. Jam sprunkant Kaningem bando jį sulaikyti, tačiau paslysta ir nukrenta į bedugnę. Merfis atkeliauja į pragaištingąjį miestelį, kuriame prasideda košmarai, apie kuriuos jis net nesapnavo.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Siksaola |
| --- |
| Tiltas per Siksaolą, jungiantis Panamą ir Kosta Riką Tiltas per Siksaolą, jungiantis Panamą ir Kosta Riką |
| **Ilgis** | 146 km |
| **Baseino plotas** | 509,4 km² |
| **Ištakos** | Talamankos Kordiljera |
| **Žiotys** | Karibų jūra |
| **Šalys** | Kosta Rika, Panama |

**Siksaola** (isp. *Río Sixaola*) – upė Kosta Rikoje ir Panamoje. Prasideda Limono provincijos pietryčiuose, Talamankos Kordiljeroje. Pradžioje teka rytų kryptimi tarpukalnių slėniu. Žemupyje teka į rytus ir šiaurės rytus per lygumą, smarkiai vingiuoja. Šiame ruože upė sudaro Panamos–Kosta Rikos valstybinę sieną. Įteka į Karibų jūrą.

Intakai:

* dešinieji – Jorkinas, Skui, Kaci, Urenas;
* kairieji – Banana, Telirė, Koenas, Lari, Urjonas.

Tarp Gubaito ir Siksaolos gyvenviečių yra neveikiantis geležinkelio tiltas ties kuriuo yra sienos perėjimo postas.

1540 m. dešiniajame Siksaolos krante konkistadorai įkūrė Badachoso miestą, iš jo vykdė ekspedicijas po regioną. 1610 m. miestas sugriautas indėnų antpuolio.
CH-53 Super Stallion
MH-53 Sea Dragon modelis
CH-53E Super Stallion skrydyje pasipildo degalų. Vaizdas iš sraigtasparnio kabinos
**CH-53E Super Stallion** – didžiausias ir sunkiausias Jungtinių Amerikos Valstijų armijos sraigtasparnis, gaminamas Sikorsky kompanijos. Naudojamas jūrų pėstininkų korpuse. Šis sraigtasparnis taip pat yra antras pagal dydį pasaulyje ir nusileidžia tik rusų Mil Mi-26.

Pagrindinė paskirtis – transportas. Jis gali gabenti iki 55 karių arba 14 515 kilogramų krovinio. Gali gabenti LAV 25 ir daugumą kitų šarvuočių, M198 patranką su aptarnaujančia komanda ir panašiai.

Greitis – 278 km/h, didžiausias atstumas nepapildant degalų – 2000 km, tačiau turi galimybę degalų pasipildyti ore iš kito orlaivio, taip pat – iš antžeminių įrenginių pats nenusileisdamas.

Gali leistis ant lėktuvnešių ir kitų karinių laivų.

Ginkluotas dviem XM-218 12,7 mm kalibro kulkosvaidžiais ir vienu 12,7 mm GAU-21.

Šiuo metu kuriamas CH-53K modelis bus dar didesnis ir pajėgesnis.

Operacijos
----------

CH-53 buvo naudotas daugelyje JAV vykdytų karinių operacijų: Persijos įlankos kare (tarp kitų – ir išminavimo operacijose), Afganistano puolime, 2003 Irako puolime, 1991 metų Somalio pilietinio karo metu – evakuoti JAV piliečius, ir kt.